REGULAMENTUL (CE) NR. 421/2007 AL COMISIEI
din 18 aprilie 2007
de stabilire a coeficientului de atribuire care urmează să fie aplicat cererilor de licențe de import depuse în perioada 9 aprilie 2007-16 aprilie 2007 în cadrul subcontingentului II din cadrul contingentului tarifar comunitar deschis de Regulamentul (CE) nr. 2375/2002 pentru grâul comun de altă calitate decât cea superioară
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1),
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
întrucât:
(1)
Regulamentul (CE) nr. 2375/2002 al Comisiei (3) a deschis un contingent tarifar anual global de import de 2 988 387 de tone de grâu comun de altă calitate decât cea superioară. Acest contingent este subdivizat în trei subcontingente.
(2)
Articolul 3 alineatul (1) din Regulamentul (CE) nr. 2375/2002 a fixat la 38 000 t cantitatea contingentului II (număr de ordine 09.4124) pentru perioada 1 ianuarie-31 decembrie 2007.
(3)
Din comunicarea efectuată în conformitate cu articolul 5 alineatul (3) din Regulamentul (CE) nr. 2375/2002 rezultă că cererile depuse de la 9 aprilie 2007, ora 13.00, până la 16 aprilie 2007, ora 13.00, ora Bruxelles-ului, în conformitate cu articolul 5 alineatul (1) din regulamentul menționat anterior, vizează cantități superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate.
(4)
De asemenea, este necesar să nu se mai elibereze licențe de import în cadrul subcontingentului II menționat de Regulamentul (CE) nr. 2375/2002 pentru perioada în curs din cadrul contingentului,
ADOPTĂ PREZENTUL REGULAMENT:
Articolul 1
(1) Fiecare cerere de licență de import din cadrul subcontingentului II menționat de Regulamentul (CE) nr. 2375/2002, depusă de la 9 aprilie 2007, ora 13.00, până la 16 aprilie 2007, ora 13.00, ora Bruxelles-ului, are ca rezultat eliberarea unei licențe pentru cantitățile solicitate cărora li se aplică un coeficient de atribuire de 33,119287 %.
(2) Eliberarea de licențe de import pentru cantitățile solicitate începând cu 16 aprilie 2007, ora 13.00, ora Bruxelles-ului, în cadrul subcontingentului II menționat de Regulamentul (CE) nr. 2375/2002, se suspendă pentru perioada în curs din cadrul contingentului.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 aprilie 2007.